stanford-oval/wikipedia huggingface dataset:
הילמה אף קלינט
הערות שוליים

↑  S.. Gaze,D, Consise Dictionary of Women Artists, Abingdon on Thames: Routledge, 2011, עמ' P 413
↑  Voss, Julia, [Tate Modern.org.UK The first abstract artist? (And it's not Kandinsky)], Tate Modern, ‏22May 2015
↑  Fiore, J, How the Swedish Mystic Hilma af Klint invented Abstract Art, Artsy
↑  Сain, Abigail, "?What Was the First Abstract Work", Artsy.net.Retrieved, 2017
↑  מתוך הסרט: התגלותה של הילמה אף קלינט. תסריט בימוי והפקה הלינה דירשקה
↑  רותי דירקטור, יש עידן חדש: על הרוחני באמנות (עמ' 15–19), תל אביב: מוזיאון תל אביב לאמנות, 2019
↑  kellaway, Kate, [Serpentine Gallery "Hilma af Klint: Painting  the Unseen"], Serpentine Gallery, ‏21.2.2016
↑  ההתגלות של הילמה אף קלינט, באתר "דוקאביב"
 "Beyond the Visible - Hilma af Klint", במסד הנתונים הקולנועיים IMDb (באנגלית)
| --- | --- |
בקרת זהויות :  NLI: 987007457727705171  PLWABN: 9810573579305606  BIBSYS: 90518313  BNE: XX5331465  BnF: cb12269432x (data)  CANTIC: a11813519  CiNii: DA19751541  GND: 119072327  ISNI: 0000 0001 2320 0433  KulturNav: a68acfd2-a985-4673-b35d-10d6ab6dd725  LCCN: n91111400  LNB: 000306551  NKC: jo2014804172  NTA: 301749167  RERO: 02-A003460080  RKD: 253481  SELIBR: 240103  SNAC: w6105001  SUDOC: 031488854  ULAN: 500125096  VIAF: 22943228   WorldCat (עם VIAF): 22943228 
ציור מאת הילמה אף קלינט, 1907
הנדסה אזרחית

מגדלי עזריאלי בתל אביב, פרויקט גדול ממדים בהנדסה אזרחית.
דחפור קטרפילר די-10 מכין את הקרקע לסלילת כביש 431.
הנדסה אזרחית הוא תחום רחב של ההנדסה העוסק בתכנון, בתכן ובביצוע של מבנים ומערכות לצורכי התעשייה, הציבור והפרט. המשימות האופייניות שהמהנדסים האזרחיים עוסקים בהן בעבודתם ההנדסית, כוללות מבנים ובניינים רבי קומות, מבני דיור ותעשייה, דרכים, שדות תעופה, נמלים, מתקני אנרגיה, גשרים, סכרים, ניצול משאבי מים, הידרולוגיה ומבנים הידרולוגיים, כבישים ומחלפים, אספקת מים וביוב והיבטים של ניהול הבנייה.
המושג הנדסה אזרחית הוא מושג עתיק שבא להבדיל בין ההנדסה הצבאית שעסקה בפיתוח ובנייה של ביצורים ואמצעי לחימה משוכללים להנדסה שעוסקת במטרות אזרחיות.
תחומי משנה בהנדסה אזרחית

להלן רשימה חלקית של תחומי משנה בהנדסה אזרחית:
הנדסת מבנים: תכנון הקונסטרוקציה של מבנים שונים: מבני מגורים, מבנים ציבוריים, אולמות, גשרים, מבני תעשייה ואחסנה, ממגורות, מגדלי מים ועוד. כמו כן בחישוב חוזק המבנה, יציבותו, ביסוסו ועמידתו בהטרחות שונות כולל רוח ורעידות אדמה, שיקולי חיסכון במשקל, עלות ושיקולי ביצוע.
הנדסה גיאוטכנית: הנדסת קרקע וביסוס, תוך התייחסות לקרקע, סלע ומים תת-קרקעיים והקשר לתכנון, ביצוע ותפקוד פרויקטים בהנדסה אזרחית.
ניהול הבנייה: לימודי ניהול הבניה כוללים נושאי ניהול כלליים, כמו כלכלה, בנייה ותכנון של לוחות זמנים לפרויקט וכן עוסקים בנושאים הנדרשים ממנהל עבודות בנייה כמו תכנון וארגון אתרי בנייה ותיאומים בין מערכות שונות בבניין כמו מים, חשמל מיזוג אוויר וכו'
הנדסת תחבורה: תחום הכולל את הנדסת התעבורה, תכנון כבישים ומחלפים, מסילות ברזל ועוד.
הנדסת מים: תכנון תשתית של מבנים הקשורים במים: צינורות מים, סכרים, נמלים, שוברי גלים, מתקני התפלה, מתקני טיהור שפכים ועוד.
הנדסת הסביבה: בקרת איכות מים, מערכות אקווטאיות וסביבה ימית, הידרולוגיה, אספקת מים, מערכות שפכים, טכנולוגיות טיפול במים ובשפכים, טכנולוגיות טיפול בפסולת מתעשייה, בקרת איכות קרקע, עקרונות השבה ומחזור שפכים ופסולת, דיני איכות הסביבה, ביוטכנולוגיה סביבתית, איכות האוויר ובקרת זיהומים אטמוספיריים.
לימודי הנדסה אזרחית בישראל

תואר ראשון בתחומי ההנדסה השונים נלמדים במוסדות אקדמאים לרוב במשך ארבע שנים.
בישראל ניתן ללמוד תואר ראשון B.Sc בהנדסה אזרחית באוניברסיטת בן-גוריון, באוניברסיטת אריאל שבשומרון, במכללה להנדסה ע"ש סמי שמעון, במכללה האקדמית להנדסה אורט בראודה ובפקולטה להנדסה אזרחית וסביבתית בטכניון (זוהי הפקולטה הוותיקה ביותר במוסד, הפועלת משנת 1924).
בנוסף לתואר ראשון, ניתן ללמוד לתואר הנדסאי הנדסה אזרחית במכללות או בחלק מהאוניברסיטאות.
ראו גם

מהנדס ביצוע
ניהול התכנון
ניהול הביצוע
לקריאה נוספת

אליזבת ניוהאוס (עורכת), פלאי ההנדסה, ספרית מעריב, 1995
ארכנופוביה (סרט)

| --- | --- |
כרזת הסרט
כרזת הסרט
 בימוי:  פרנק מרשל
 הופק בידי:  קתלין קנדי
 תסריט:  וסלי סטריק 
 עריכה:  מייקל קאן 
 שחקנים ראשיים:  ג'ף דניאלס   ג'ון גודמן
 מוזיקה:  טרבור ג'ונס 
 צילום:  מיקאל סלומון 
 מדינה:  ארצות הברית 
 חברת הפקה:  Hollywood Pictures, אמבלין אנטרטיינמנט 
 חברה מפיצה:  אולפני וולט דיסני, נטפליקס 
 שיטת הפצה:  וידאו על פי דרישה 
 הקרנת בכורה:  18 ביולי 1990 
 משך הקרנה:  105 דק' 
 שפת הסרט:  אנגלית 
 סוגה:  קומדיית אימה, סרט קומדיה, סרט מדע בדיוני, סרט אימה 
 הכנסות באתר מוג'ו:   arachnophobia
 סרט הבא:  ארכנופוביה (רימייק)
 דף הסרט ב־IMDb
 
ארכנופוביה (באנגלית: Arachnophobia) הוא סרט אימה קומי אמריקאי משנת 1990, שבוים על ידי פרנק מרשל, ומככבים בו ג'ף דניאלס וג'ון גודמן. העלילה מתמקדת בזן של עכבישים קטלניים התוקפים עיירה בקליפורניה.
תקציר העלילה

בתחילת הסרט עכביש קטלני חומק לארצות הברית מאזור אגן האמזונאס בוונצואלה בתוך ארון המתים, בו נמצא הצלם המנוח ג'רי מאנליי, אחד מקורבנותיו של העכביש הקטלני אשר מובא לקבורה בארצות הברית. לאחר שהעכביש הקטלני מתרבה עם אוכלוסיית העכבישים המקומית, נוצר זן חדש של עכבישים אשר משתלט על עיירה קטנה בקליפורניה בשם קאניימה. עלילת הסרט מתמקדת ברופא בשם רוס ג'נינגס (ג'ף דניאלס) הסובל מפחד מעכבישים (ארכנופוביה, ומכאן שם הסרט). רוס הוא תושב חדש בעיירה אשר במהרה מגלה כי הוא סובל ממחסור במטופלים בשל תחרות מצד רופא העיירה הקשיש סם מטקלף, אשר היה אמור במקור לפרוש ולהעביר את כל המטופלים שלו לרוס.
המוניטין של רוס ניזוק באופן חמור לאחר שחלק מהמטופלים המעטים שלו מתים באופן מסתורי – אף על פי שהם מתים כתוצאה מנשיכות העכבישים ולא בשל הזנחה מצדו. לאחר שד"ר מטקלף עצמו נהרג מאחד העכבישים, רוס מבין כי העיר שורצת בעכבישים קטלניים ובעזרת המדביר דלברט מקקלינטוק (ג'ון גודמן), אנטומולוג בשם ג'יימס את'רטון (ג'וליאן סאנדס) והעוזר שלו כריס קולינס (בריאן מקנאמרה), החבורה מנסה לחסל את זן העכבישים הקטלני.
העכבישים בסרט

העכבישים ששימשו בסרט כמין הכלאיים שמשתלט על העיירה היו מהמין Delena Cancerides (אנ'), מין ממשפחת המברישניים שמוצאו מניו זילנד, ואינו מסוכן לבני אדם.
רימייק

ב-2 ביוני 2022 פורסם שכריסטופר לנדון (אנ') יביים רימייק לסרט. את הסרט החדש יפיקו, מטעם חברת "אמבלין אנטרטיינמנט" – פרנק מרשל, שביים את הסרט המקורי, וג'יימס ואן עבור חברת "אטומיק מונסטר הפקות".
ראו גם

ארכנופוביה
הערות שוליים

↑  Grober, Matt (June 2, 2022). ‘Freaky’ Filmmaker Christopher Landon To Mount ‘Arachnophobia’ Remake For Amblin. Deadline Hollywood, retrieved June 2, 2022
↑  Hilbrun, Trey III (June 2, 2022). ‘Happy Death Day’ Director, Christopher Landon to Direct ‘Arachnophobia’ Remake. iHorror, retrieved June 2, 2022
בית ספנסר (משפחת אצולה)

שלט האצולה לבית ספנסר
משפחת ספנסר היא משפחת אצולה בריטית הקשורה בשושלת אבות ישירות מהנרי ספנסר (נפטר בשנת 1478), המקשר את השושלת ל"בית דספנסר" העתיק משנת 1295 אשר נוסד על ידי "יו לה דספנסר הלורד (ארל) הראשון של ווינצ'סטר שבאנגליה" אשר נחשב לברון הראשון ל"בית דספנסר".
בני משפחה בולטים ל"בית ספנסר" הם וינסטון צ'רצ'יל (נכדו של הדוכס ה-7 של מרלבורו), ודיאנה, הנסיכה מוויילס (בתו של הרוזן ה-8 לבית ספנסר).
בני ספנסר קיבלו את שלט האצולה בשנת 1504 אשר לא היה דומה לזה המשמש את המשפחה לאחר שנת 1595, דבר אשר העלה חשדות לגבי מוצאם הישיר ל"בית דספנסר".
בני בית ספנסר > אבירי בית ספנסר

סר ג'ון ספנסר של סניטרפילד ווורמלייטון (1447–1552)
סר ויליאם ספנסר של וורמלייטון ואלתורפ (1483–1532)
סר ג'ון ספנסר של וורמלייטון ואלתורפ (1517–1586)
סר ג'ון ספנסר (1546–1599)
בני בית ספנסר > הברונים לבית ספנסר

רוברט ספנסר, הברון הראשון לבית ספנסר של וורמלייטון (1570–1627)
ויליאם ספנסר, הברון השני לבית ספנסר של וורמלייטון (1591 – 1636)
בני בית ספנסר > רוזני (ארל) סנדרלנד לבית ספנסר

הנרי ספנסר, הרוזן הראשון מסנדרלנד (1620 – 1643), מלוכני במלחמת האזרחים האנגלית
רוברט ספנסר, הרוזן השני מסנדרלנד (1641 – 1702), פוליטיקאי
צ'ארלס ספנסר, הרוזן השלישי מסנדרלנד (1675 – 1722), פוליטיקאי
רוברט ספנסר, הרוזן הרביעי מסנדרלנד (1701 – 1729)
בני בית ספנסר > הדוכסים לבית ספנסר

צ'ארלס ספנסר, הדוכס השלישי ממרלבורו (1706 – 1758), גנרל ופוליטיקאי
ג'ורג' ספנסר, הדוכס הרביעי ממרלבורו (1739 – 1817), פוליטיקאי
ג'ורג' ספנסר-צ'רצ'יל, הדוכס החמישי ממרלבורו (1766 – 1840)
בני בית ספנסר > רוזני (ארל) ספנסר לבית ספנסר

ג'ון ספנסר, הרוזן (ארל) הראשון לספנסר (1734 – 1783)
ג'ורג' ג'ון ספנסר, הרוזן (ארל) השני לספנסר (1758 – 1834), פוליטיקאי
ג'ון צ'ארלס ספנסר, הרוזן (ארל) השלישי לספנסר (1782 – 1845), פוליטיקאי
פרדריק ספנסר, הרוזן (ארל) הרביעי לספנסר (1798 – 1857)
ג'ון פוינץ ספנסר, הרוזן (ארל) החמישי לספנסר (1835 – 1910), פוליטיקאי
צ'ארלס רוברט ספנסר, הרוזן (ארל) השישי לספנסר (1857 – 1922)
אלברט אדוארד ג'ון ספנסר, הרוזן (ארל) השביעי לספנסר (1892 – 1975), סבה של דיאנה הנסיכה מוויילס
ג'ון (אדוארד) ספנסר, הרוזן (ארל) השמיני לספנסר (1924 – 1992), אביה של דיאנה הנסיכה מוויילס
צ'ארלס אדוארד מיוריק ספנסר, הרוזן (ארל) התשיעי לספנסר (נולד ב 1964), אחיה של דיאנה הנסיכה מוויילס
בחירות בגרמניה

הבחירות בגרמניה כוללות בחירות לבונדסטאג (הפרלמנט הפדרלי של גרמניה), ללנדטאגים של המדינות ובחירות מקומיות.
מספר סעיפים בכמה חלקים של חוק היסוד לרפובליקה הפדרלית של גרמניה (החוקה הגרמנית) מסדירים את הבחירות וקובעים דרישות חוקתיות כמו הצבעה חשאית ודרישה שכל הבחירות יתנהלו בצורה חופשית והוגנת. חוק היסוד מחייב את המחוקק הפדרלי לחוקק חוקים מפורטים לניהול בחירות. סעיף 38.2 לחוק היסוד קובע זכות בחירה כללית: "כל מי שמלאו לו 18, זכאי להצביע; כל מי שהגיע לגיל בגירות רשאי להיבחר".
הבחירות הפדרליות בגרמניה מיועדות לכל חברי הבונדסטאג, אשר בתורו קובע מיהו קנצלר גרמניה. הבחירות הפדרליות האחרונות נערכו ב-2021.
בחירות בגרמניה מ-1871 עד 1945

לאחר איחוד גרמניה תחת הקיסר וילהלם הראשון ב-1871, נערכו בחירות לרייכסטאג או האספה הקיסרית, ששינו את שמם לרייכסטאג של הקונפדרציה הצפון-גרמנית. הרייכסטאג יכול להתפזר על ידי הקיסר או, לאחר התפטרותו של וילהלם השני ב-1918, נשיא גרמניה. עם קבלת חוקת רפובליקת ויימאר משנת 1919, שיטת ההצבעה השתנתה ממחוזות בחירה חד-חבריים לייצוג יחסי. גיל הבחירות הופחת מ-25 ל-20 שנים. זכות הבחירה לנשים נקבעה בחוק בחירות חדש ב-1918 בעקבות מהפכת נובמבר של אותה שנה.
לאחר עליית הנאצים לשלטון בינואר 1933 נערכו בחירות ארציות נוספות ב-5 במרץ. אלו היו הבחירות התחרותיות האחרונות לפני מלחמת העולם השנייה, אף על פי שהן לא היו חופשיות או הוגנות. אלימות והפחדה מצד המפלגה הנאצית התנהלו במשך חודשים נגד ארגוני עובדים, קומוניסטים, סוציאל-דמוקרטים, ואפילו קתולים מהמרכז-ימין. ב-27 בפברואר, ממש לפני הבחירות, השעה צו שרפת הרייכסטאג את חופש העיתונות ואת רוב זכויות האזרח. לאחר מכן הגיעו מעצרים המוניים, כולל כל הנציגים הקומוניסטים וכמה סוציאל-דמוקרטים ברייכסטאג. 50,000 חברים במשטרה הנאצית "פיקחו" על הקלפיות ביום הבחירות כדי להפחיד עוד יותר את הבוחרים. בעוד שהמפלגה הנאצית הצליחה יותר ממה שהצליחה בבחירות בנובמבר 1932, היא עדיין זכתה רק ב-33% מהקולות. על ידי כליאת יריביהם והפחדת אחרים לא לשבת במקומותיהם, הנאצים עברו להיות מהמפלגה הגדולה ביותר לרוב מוחלט בפרלמנט. שבועיים בלבד לאחר הבחירות, חוק ההסמכה העניק למעשה להיטלר כוח דיקטטורי. שלוש בחירות נוספות נערכו בגרמניה הנאצית לפני המלחמה. כולן היו בצורה של משאל עם עם שאלה אחת, ובו ביקשו מהבוחרים לאשר רשימה קבועה מראש של מועמדים המורכבת אך ורק מנאצים ו"אורחים" עצמאיים של המפלגה.
בחירות בגרמניה מ-1871 עד 1945 > בחירות אימפריאליות

1848
1871
1874
1877
1878
1881
1884
1887
1890
1893
1898
1903
1907
1912
בחירות בגרמניה מ-1871 עד 1945 > הבחירות הפדרליות של רפובליקת ויימאר

1919
1920
מאי 1924
דצמבר 1924
1928
1930
יולי 1932
נובמבר 1932
בחירות בגרמניה מ-1871 עד 1945 > בחירות בגרמניה הנאצית

מרץ 1933, פדרליות
נובמבר 1933, פדרליות
1936, פרלמנטריות
1938, פרלמנטריות
בחירות בגרמניה מאז 1949 > הרפובליקה הפדרלית של גרמניה > שיטת בחירות

בחירות פדרליות נערכות כל ארבע שנים, כתוצאה מהדרישה החוקתית לקיום בחירות 46 עד 48 חודשים לאחר כינוס הבונדסטאג. ניתן לקיים בחירות מוקדם יותר בנסיבות חוקתיות חריגות: למשל, אם הקנצלר יפסיד בהצבעת אמון בבונדסטאג, אז, במהלך תקופת חסד לפני שהבונדסטאג יוכל להצביע על קנצלר מחליף, הקנצלר יוכל לבקש מהנשיא לפזר את הבונדסטאג ולקיים בחירות. אם הבונדסטאג יפוזר לפני תום תקופת ארבע השנים, יש לקיים בחירות בתוך 100 ימים. התאריך המדויק של הבחירות נבחר על ידי נשיא גרמניה, ועליו להיות יום ראשון או חג ציבורי.
אזרחים גרמנים מעל גיל 18 שמתגוררים בגרמניה לפחות שלושה חודשים זכאים להצביע. התנאים לזכאות להיבחר זהים.
בית המחוקקים הפדרלי בגרמניה הוא בית מחוקקים חד-ביתי - הבונדסטאג. הבונדסראט (המועצה הפדרלית) מייצגת את האזורים ואינה נחשבת לבית מכיוון שחבריה אינם נבחרים. הבונדסטאג נבחר באמצעות שיטת יחסי חברים מעורבים. בבונדסטאג יש 598 חברים, הנבחרים לכהונה של ארבע שנים. מחציתם, 299 חברים, נבחרים במחוזות חד-נציגיים בשיטה הרובנית, בעוד ש-299 חברים נוספים מוקצים מרשימות המפלגות כדי להשיג חלוקה פרופורציונלית בבית המחוקקים, המתנהלת על פי צורת ייצוג יחסי. הבוחרים מצביעים פעם אחת לנציג מחוז בחירה, ופעם שנייה למפלגה, והרשימות משמשות כדי להתאים את מאזני המפלגה לחלוקת הקולות השניים. למשל, אם מפלגה אחת זכתה ב-7 מחוזות בחירה וב-10 מנדטים בבחירות, ייכנסו שבעת הנציגים וגם שלושת הראשונים ברשימה. עם זאת, מושבים חורגים, כאשר המפלגה זוכה ביותר מחוזי בחירה מאשר מנדטים, עשויים להוסיף למספר הקבוע של 598 חברים: לדוגמה, בבחירות הפדרליות של 2009 היו 24 מושבים חורגים, מה שנתן סך של 622 מושבים.
לגרמניה יש מערכת רב-מפלגתית עם שתי מפלגות חזקות וכמה מפלגות אחרות המיוצגות גם הן בבונדסטאג. מאז 1990, חמש מפלגות (אם סופרים את המפלגה הנוצרית-דמוקרטית הגרמנית והמפלגה הנוצרית-סוציאלית בבוואריה כאחת) יוצגו בבונדסטאג.
בשנת 2008 נדרשו כמה שינויים בשיטת הבחירות על פי צו של בית המשפט החוקתי הפדרלי של גרמניה. בית המשפט מצא כי הוראה בחוק הבחירות הפדרלי גורמת לכך שבמצב מסוים הצבעה למפלגה דווקא פוגעת בייצוגה, ומצא כי הדבר מפר את הערבות החוקתית של שיטת הבחירות שוויונית וישירה.
בית המשפט נתן שלוש שנים לתקן את החוק. לכן הבחירות הכלליות בגרמניה 2009 נערכו תחת השיטה הקודמת. השינויים היו אמורים להיקבע עד 30 ביוני 2011, אך החקיקה המתאימה לא הושלמה עד למועד זה. חוק בחירות חדש נחקק בסוף 2011, אך הוכרז שוב כבלתי חוקתי על ידי בית המשפט החוקתי הפדרלי בעקבות תביעות של מפלגות האופוזיציה וקבוצה של כ-4,000 אזרחים.
לבסוף, ארבע מתוך חמש הסיעות בבונדסטאג הסכימו על רפורמה בבחירות, לפיה מספר המושבים בבונדסטאג יוגדל ככל שיידרש על מנת להבטיח פיצוי על כל מושב שנאבד בעקבות עודף קולות, על מנת להבטיח מידתיות מלאה בין חלקה של המפלגה בכלל קולות. הבונדסטאג אישר וחוקק את רפורמת הבחירות החדשה בפברואר 2013.
בחירות בגרמניה מאז 1949 > הרפובליקה הפדרלית של גרמניה > רשימת תוצאות הבחירות הפדרליות

הבחירות הכלליות בגרמניה המערבית 1949
הבחירות הכלליות בגרמניה המערבית 1953
הבחירות הכלליות בגרמניה המערבית 1957
הבחירות הכלליות בגרמניה המערבית 1961
הבחירות הכלליות בגרמניה המערבית 1965
הבחירות הכלליות בגרמניה המערבית 1969
הבחירות הכלליות בגרמניה המערבית 1972
הבחירות הכלליות בגרמניה המערבית 1976
הבחירות הכלליות בגרמניה המערבית 1980
הבחירות הכלליות בגרמניה המערבית 1983
הבחירות הכלליות בגרמניה המערבית 1987
הבחירות הכלליות בגרמניה 1990 (הראשונות בגרמניה המאוחדת מחדש)
הבחירות הכלליות בגרמניה 1994
הבחירות הכלליות בגרמניה 1998
הבחירות הכלליות בגרמניה 2002
הבחירות הכלליות בגרמניה 2005
הבחירות הכלליות בגרמניה 2009
הבחירות הכלליות בגרמניה 2013
הבחירות הכלליות בגרמניה 2017
הבחירות הכלליות בגרמניה 2021
בחירות בגרמניה מאז 1949 > בחירות למדינות

הבחירות המדינתיות מתנהלות על פי כללים שונים שנקבעו על ידי מדינות גרמניה. באופן כללי הן מתנהלות על פי צורה כלשהי של ייצוג יחסי ברשימת המפלגה, זהה לשיטה הפדרלית או אפילו יותר פשוט. תקופת הבחירות היא בדרך כלל ארבע עד חמש שנים, ומועדי הבחירות משתנים ממדינה למדינה.
בחירות בגרמניה מאז 1949 > בחירות בגרמניה המזרחית

ברפובליקה הדמוקרטית הגרמנית (גרמניה המזרחית), הבחירות לפולקסקאמר נשלטו למעשה על ידי מפלגת האיחוד הסוציאליסטי של גרמניה (SED) וההיררכיה של המדינה, אף על פי שהתקיימו מספר מפלגות. הבחירות ב-18 במרץ 1990 היו הבחירות החופשיות הראשונות שנערכו ב-GDR, וייצרו ממשלה שהמנדט העיקרי שלה היה לשאת ולתת על קץ לעצמה ולמדינתה באיחוד גרמניה מחדש עם גרמניה המערבית.
לפני נפילת חומת ברלין, בגרמניה המזרחית לא היו בחירות חופשיות. הקלפיות היו תחת מעקב של מנגנוני הביטחון של המדינה ומפלגת השלטון, ה-SED, הציגה לבוחרים שורה של מועמדים מוצעים. הבוחרים יכלו להיכנס לתא ולהסיר את כל המועמדים שלא רצו. בוחר שהסכים עם הרשימה המלאה של המפלגה פשוט קיפל את הפתק הלא מסומן לשניים והכניס אותו לקלפי. כניסה לתא ההצבעה נחשבה לחשודה וצוינה על ידי מנגנוני הביטחון של המדינה, מה שהיה עלול להוביל להשלכות מאוחר יותר עבור הבוחר. מצביעים במזרח גרמניה התייחסו בדרך כלל לפעולת ההצבעה כ"קיפול" (בגרמנית: Falten). תוצאות הבחירות לפני 1990 היו בדרך כלל ש-99% מהמצביעים הצביעו בעד הרשימה המוצע של המועמדים. נוסף על כך, הממשלה עסקה בהונאת בחירות ובדרך כלל זייפה הן את התוצאות והן את אחוזי ההצבעה, אפילו מאוחר יותר בבחירות המקומיות במאי 1989.
בחירות בגרמניה מאז 1949 > בחירות לרשויות המקומיות

בחירות מקומיות בגרמניה כוללים בחירות לרוב חלוקות המשנה האזוריות והמקומיות. בחירות מקומיות כאלה נערכות לנציגים במחוזות, ערים, עיירות, כפרים וארגונים אזוריים מנהליים שונים אחרים. בערים ובעיירות בחירות מקומיות כוללות בדרך כלל הצבעה לראש עירייה או לורד ראש עיר. כפרים ויישובים קטנים יותר רשאים לבחור נציג עם כוח מינהלי מוגבל. בחירות מקומיות גם משולבות לעיתים קרובות עם סקרים בנושאים מקומיים חשובים ושאלות בעלות עניין ציבורי כללי (כלומר סלילת כבישים מקומיים או תשתיות אחרות). בעוד שסקרים כאלה אינם מחייבים מבחינה משפטית ברוב המקרים, לתוצאות שלהם יש השפעה ניכרת על החלטות פוליטיות מקומיות.[דרוש מקור]
לאחר אמנת מאסטריכט מ-1992 לחיזוק האינטגרציה האירופית, יישמו גרמניה ומדינות אחרות החברות באיחוד האירופי שינויי חקיקה כדי להעניק לזרים ממדינות אחרות באיחוד האירופי זכות הצבעה בבחירות המקומיות במדינה המארחת שלהם. אזרחי האיחוד האירופי הזרים יכולים להצביע בבחירות ברמה המחוזית והמוניציפלית בגרמניה, לאחר שמדינות גרמניה התאימו את תקנות הבחירות שלהן בין 1995 ל-1998.[דרוש מקור]
ראו גם

גרמניה
פוליטיקה של גרמניה
הערות שוליים

↑  Peter Marschalck: Bevölkerungsgeschichte Deutschlands im 19. und 20. Jahrhundert, Frankfurt am Main 1984, S. 173.
↑  Evans, Richard J., The Coming of the Third Reich, Penguin Press, New York, 2004.
↑  von Götz, Irene. "Violence Unleashed". Berlin.de (באנגלית). אורכב מ-המקור ב-18 באוגוסט 2016. נבדק ב-18 במרץ 2017. {{cite web}}:  (עזרה)
↑  "Art. 39 Grundgesetz". Grundgesetz Bundesrepublik Deutschland. Bundesministerium der Justiz. 19 במרץ 2009. נבדק ב-5 ביוני 2009. {{cite web}}:  (עזרה)
↑  "§16 Bundeswahlgesetz". Bundeswahlgesetz Bundesrepublik Deutschland. Bundesministerium der Justiz. 3 ביוני 2008. נבדק ב-5 ביוני 2009. {{cite web}}:  (עזרה)
↑  "Federal Constitutional Court decision on the Federal Election Law". Bverfg.de. 3 ביולי 2008. נבדק ב-20 בספטמבר 2013. {{cite web}}:  (עזרה)
↑  Decision of the Federal Constitutional Court. 25 July 2012. Retrieved 13 August 2012.
↑  Bill amending the Federal Election Law. 11 December 2012. Retrieved 25 December 2012.
↑  "Bundestag: Deutschland hat ein neues Wahlrecht". Die Zeit (בגרמנית). 22 בפברואר 2013. ISSN 0044-2070. נבדק ב-26 בינואר 2017. {{cite news}}:  (עזרה)
↑  Richter, Hedwig (בפברואר 2012),  Jessen, Ralph; Richter, Hedwig (eds.), Voting for Hitler and Stalin. Elections under 20th Century Dictatorships, Frankfurt am Main: Campus Verlag, pp. 103–124, ISBN 9783593394893 {{citation}}:  (עזרה)
↑  Weber, Hermann (2012). "Oldenbourg Grundriss der Geschichte". Die DDR 1945–1990 (בגרמנית). Vol. Band 20 (5 ed.). München: Oldenbourg. p. 32. ISBN 9783486523638.
הבחירות לפרלמנט בגרמניה, 1920–1933
המערכת הפוליטית הגרמנית
תוצאות הבחירות לפרלמנט בגרמניה
אחוז הצבעה בבחירות הפדרליות בגרמניה (אחוז)
בעיית הפילוסופים הסועדים

בעיית הפילוסופים הסועדים
במדעי המחשב, בעיית הפילוסופים הסועדים היא המחשה לבעיות תזמון ותיאום שמופיעות בהקשרים של עיבוד מקבילי - מספר תוכניות שרצות יחד וחולקות משאבים משותפים. בשל פשטותה היחסית, הבעיה מוצגת לעיתים קרובות בקורסים בסיסיים העוסקים בנושאים הללו.
את הבעיה הציפה שאלה שנוסחה בשנת 1971 על ידי אדסחר דייקסטרה, ולאחר מכן הומחשה באמצעות הסיפור הציורי של הפילוסופים.
תיאור הבעיה

חמישה פילוסופים יושבים סביב שולחן עגול ומבלים את זמנם בחשיבה ובאכילה. במרכז השולחן ישנה קערת ספגטי גדולה, ולכל אחד מהפילוסופים יש צלחת. בין כל שתי צלחות נמצא מזלג, כך שישנם בסך הכול חמישה מזלגות.
על מנת לאכול את הספגטי, כל פילוסוף זקוק לשני מזלגות (בניסוחים אחרים של הבעיה המזלגות מוחלפים במקלות אכילה). כל פילוסוף יכול להרים רק את שני המזלגות הקרובים אליו (אלו שמימין ומשמאל לצלחת שלו) ואינו יכול להרים את שניהם בו-זמנית - כלומר, עליו להרים את אחד מהם, ורק לאחר מכן את השני. תנאי נוסף הוא שלא מתקיימת כל תקשורת בין הפילוסופים.
שתי הבעיות הבסיסיות שעלולות להתהוות הן קיפאון והרעבה. מצב של קיפאון מתרחש כאשר כל הפילוסופים נתקעים במצב כלשהו ממנו אינם יכולים לצאת. למשל, אם הכלל שעל פיו הפילוסופים פועלים אומר כי כאשר הם רוצים לאכול עליהם להרים את המזלג שמימינם ולחכות עד שהמזלג משמאלם יתפנה, עלול להיווצר קיפאון אם כל הפילוסופים ירצו לאכול בו-זמנית - כולם ירימו את המזלג שמימינם ולאחר מכן יחכו לנצח למזלג שמצד שמאל (שכן מזלג זה מוחזק בידי פילוסוף אחר, שגם הוא מחכה שיתפנה המזלג משמאלו, וכן הלאה בצורה מעגלית).
מצב של הרעבה מתרחש כאשר אחד או יותר מהפילוסופים אף פעם אינו מצליח לאכול. למשל, אם דרך הפעולה של הפילוסופים היא להרים את המזלג שמצד ימין, לחכות חמש דקות למזלג שמצד שמאל, ואם הוא טרם התפנה - להניח את המזלג שבצד ימין ולחכות עוד חמש דקות לפני הניסיון הבא, המצב שמתקבל אינו קיפאון (שכן הפילוסופים כל הזמן מורידים ומרימים את המזלגות, ולא נתקעים במצב בודד) אך הוא בבירור הרעבה כי אף פילוסוף אינו מצליח לאכול. דוגמה נוספת להרעבה מתרחשת כאשר מוסיפים למערכת אלמנט של עדיפות. פתרון אפשרי, למשל, למצב הקיפאון שתואר לעיל תספק החלטה שפילוסוף האוחז מזלג ומחכה למזלג אחר, ישחרר את המזלג שבידו אם שכנו מבוגר ממנו וגם הוא מחזיק מזלג. זהו פתרון טוב למדי, אך הוא יכול להביא למצב שבו הפילוסוף הצעיר ביותר אינו מספיק אף פעם לאכול, בעוד הפילוסופים משני צדדיו אוכלים לסירוגין.
הפילוסופים מייצגים תהליכים ותהליכונים שרצים במקביל על מעבדים שונים או על מעבד יחיד. המזלגות מייצגים משאבים משותפים - זיכרון מחשב, קבצים וכדומה.
פתרון הבעיה > פתרון המלצר (פתרון המנצח)

פתרון פשוט יחסית מושג על ידי הפעלה של "מלצר" בשולחן. פילוסוף חייב לבקש רשות להרים מזלג. מפני שהמלצר מודע למצב המזלגות, הוא מסוגל להכריע ולמנוע מצב של קיפאון (Deadlock).
כאשר ארבעה מזלגות בשימוש, הפילוסוף הבא שמעוניין לבקש מזלג, צריך לחכות לרשות המלצר, שכמובן לא תינתן עד אשר המזלג יתפנה.
הלוגיקה פשוטה על ידי הקביעה שפילוסופים קודם כל מרימים את המזלג השמאלי ואחר כך את הימני (או להפך). המלצר מתנהג כסמפור, רעיון שהוצג על ידי דייקסטרה ב-1965.
פתרון הבעיה > פתרון באמצעות אסימון

נאפשר לפילוסוף להרים את המזלגות שלו באופן הבא, ללא מעורבות של צד שלישי: נשים צלחת מרכזית על השולחן, כל פילוסוף שירצה להרים את המזלגות שלו יצטרך ראשית לקבל שליטה על הצלחת ורק לאחר מכן יוכל להרים את המזלגות. פתרון זה מקטין את רמת המקביליות המתאפשרת במערכת, ולכן מאריך את משך ההמתנה עבור הפילוסופים. כמו כן, הפתרון מונע מצב של קיפאון, אך לא מצב של הרעבה.
ראו גם

בקרת מקביליות
בעיית יצרן-צרכן
בעיית שני הצבאות
קטע קריטי
| תחומים במדעי המחשב |
| --- | --- | --- |
| יסודות מתמטים | לוגיקה מתמטית • תורת הקבוצות • תורת המספרים • תורת הגרפים  • תורת הטיפוסים •  תורת הקטגוריות  • אנליזה נומרית • תורת האינפורמציה |  |
| תורת החישוביות | תורת האוטומטים • תורת הרקורסיה • תורת הסיבוכיות • מחשוב קוונטי |  |
| אלגוריתמים ומבנה נתונים | אנליזה של אלגוריתמים • גאומטריה חישובית |  |
| שפות תכנות ומהדרים | מפרש • פרדיגמת תכנות (תכנות פרוצדורלי • תכנות מונחה עצמים • תכנות פונקציונלי • תכנות לוגי) |  |
| חישוב מבוזר ועיבוד מקבילי | עיבוד מקבילי • מחשוב סריגי • בקרת מקביליות |  |
| הנדסת תוכנה | ניתוח מערכות מידע • עיצוב תוכנה • תכנות מחשבים • שיטות פורמליות • בדיקות תוכנה • מתודולוגיית פיתוח תוכנה |  |
| תקשורת | ניתוב • טופולוגיית רשת • קריפטוגרפיה |  |
| מסד נתונים | מסד נתונים יחסי • SQL • תנועה • אינדקסים • כריית מידע • CAP theorem |  |
| בינה מלאכותית | חשיבה אוטומטית • בלשנות חישובית • ראייה ממוחשבת • עיבוד שפה טבעית • בינה חישובית • מערכת מומחה • למידה חישובית • רובוטיקה |  |
| גרפיקה | הדמיה ממוחשבת • הנפשה ממוחשבת • עיבוד תמונה |  |
| שפות פורמליות | שפה רגולרית • שפה חסרת הקשר • שפה תלוית הקשר • ההיררכיה של חומסקי |  |
| שימושים במדע | ביואינפורמטיקה • מדעים קוגניטיביים • כימיה חישובית • פיזיקה חישובית • אנליזה נומרית |  |